Ericu950/Stoicheia-meter-silver huggingface dataset:
καί ποτε θέας οὔσης , καί τῶν χιλιάρχων καί λοχαγῶν τὸ Ῥωμαίοις σύνηθες εὐτυχίαν ἐπευχομένων τῷ αὐτοκράτορι Γάλβᾳ , διεθορύβησαν οἱ πολλοὶ τὸ πρῶτον , εἶτα ταῖς εὐχαῖς ἐπιμενόντων ἐκείνων ἀντεφώνουν εἰ ἄξιος 0 .
τοιαῦτα δὲ ἕτερα καὶ τῶν ὑπὸ Τιγελλίνῳ ταγμάτων ὑβριζόντων πολλάκις , ἐπέμπετο γράμματα τῷ Γάλβᾳ παρὰ τῶν ἐπιτρόπων ὁ δὲ φοβηθεὶς ὡς μὴ μόνον διὰ τὸ γῆρας , ἀλλὰ καὶ διὰ τήν ἀπαιδίαν καταφρονούμενος , ἐβουλεύετο παῖδα θέσθαι τῶν ἐπιφανῶν τινα νεανίσκον καὶ διάδοχον ἀποδεῖξαι τῆς ἀρχῆς .
ἦν δέ Μάρκος Ὄθων , ἀνὴρ γένει μὲν οὐκ ἀφανής , τρυφῇ δὲ καὶ φιληδονίαις εὐθὺς ἐκ παίδων ἐν ὀλίγοις Ῥωμαίων διεφθαρμένος , ὡς δὲ τὸν Ἀλέξανδρον Ὅμηρος Ἑλένης 0 1 ;
πόσιν ἠϋκόμοιο , μηδὲν ἔχοντα πρὸς δόξαν ἄλλο σεμνύνων ἀπὸ τῆς γυναικός , ὀνομάζει πολλάκις , οὕτως γεγονὼς περιβόητος ἐν Ῥώμῃ διὰ τὸν Ποππαίας γάμον , ἧς ἤρα μὲν ὁ Νέρων Κρισπίνῳ συνούσης , ἔτι δ αἰδούμενος τήν ἑαυτοῦ γυναῖκα καὶ τήν μητέρα φοβούμενος ὑφῆκε τὸν Ὄθωνα πειρῶντα τήν Ποππαίαν .
φίλῳ δὲ τῷ Ὄθωνι καὶ συμβιωτῇ διὰ τήν ἀσωτίαν ἐχρῆτο , καὶ σκωπτόμενος ὑπ αὐτοῦ πολλάκις εἰς μικρολογίαν καὶ ἀνελευθερίαν ἔχαιρε , λέγεται δέ ποτε μύρῳ τῶν πολυτελῶν χρισαμένου τοῦ Νέρωνος καὶ τὸν Ὄθωνα καταβρέξαντος , ἐκεῖνος πάλιν τῇ ὑστεραίᾳ δεχόμενος αὐτὸν ἅμα πολλαχόθεν ἀργυροῦς καὶ χρυσοῦς προβαλεῖν ἄφνω σωλῆνας , ὥσπερ ὕδωρ τὸ μύρον ἐκχέοντας καὶ κατακλύζοντας , ἀλλὰ τήν γε Ποππαίαν προμοιχεύσας τῷ Νέρωνι , καὶ διαφθείρας ταῖς εἰς ἐκεῖνον ἐλπίσιν , ἔπεισεν ἀποστῆναι τοῦ ἀνδρός .
ἐλθούσης δὲ παρ αὐτὸν ὡς γαμετῆς οὐκ ἠγάπα μετέχων , ἀλλ ἤσχαλλε μεταδιδούς , οὐ δὲ αὐτῆς ἀχθομένης , ὥς φασι , τῇ ζηλοτυπίᾳ τῆς Ποππαίας .
καὶ γὰρ ἀποκλεῖσαι τὸν Νέρωνα λέγεται μὴ παρόντος τοῦ Ὄθωνος , εἴ τε τῆς ἡδονῆς ἀφαιροῦσα τὸ πλήσμιον , εἴ τε , ὥς φασιν ἔνιοι , βαρυνομένη τὸν Καίσαρος γάμον , ἐραστῇ δὲ μὴ φεύγουσα χρῆσθαι διὰ τὸ φιλακόλαστον 0 1 .
ἐκινδύνευσεν οὖν ὁ Ὄθων ἀποθανεῖν ·
καὶ παράλογον ἦν ὅτι τήν γυναῖκα καὶ ἀδελφὴν ἀποκτείνας διὰ τὸν Ποππαίας γάμον ἐφείσατο τοῦ Ὄθωνος .
σενέκαν δὲ εἶχεν εὔνουν κ ἀκείνου τὸν Νέρωνα πείσαντος καὶ παραινέσαντος ἐξεπέμφθη Λυσιτανῶν στρατηγὸς ἐπὶ τὸν Ὠκεανόν .
καὶ παρέσχεν ἑαυτὸν οὐκ ἄχαριν οὐ δὲ ἐπαχθῆ τοῖς ὑπηκόοις , εἰδὼς φυγῆς ὑποκόρισμα καὶ παρακάλυμμα τὴν ἀρχὴν αὐτῷ δεδομένην .
ἀποστάντος δὲ Γάλβα πρῶτος αὐτῷ προσεχώρησε τῶν ἡγεμόνων , καὶ φέρων ὅσον εἶχεν ἐν ἐκπώμασι καὶ τραπέζαις ἄργυρον καὶ χρυσὸν ἔδωκε κατακόψαι ποιουμένῳ νόμισμα , καὶ τῶν οἰκετῶν ἐδωρήσατο τοὺς εἰθισμένους περὶ δίαιταν ἡγεμόνι ἐμμελῶς ὑπουργεῖν .
καὶ τὰ ἄλλα πιστὸς ἦν αὐτῷ , καὶ διδοὺς πεῖραν οὐδενὸς ἧττον ἐδόκει πραγμάτων ἔμπειρος εἶναι ·
καὶ βαδίζοντι τὴν ὁδὸν ἅπασαν ἐφ ἡμέρας πολλὰς συνοχούμενος διετέλεσεν .
ἐν δὲ τῇ συνοδίᾳ καὶ τῇ συνηθείᾳ τὸν Οὐίνιον ἐξεθεράπευσεν ὁμιλίᾳ καὶ δώροις , μάλιστα δὲ τῶν πρωτείων ὑφιέμενος αὐτῷ τό γε μετ ἐκεῖνον δύνασθαι δι ἐκεῖνον εἶχε βεβαίως , τῷ δὲ ἀνεπιφθόνῳ περιῆν , προῖκα συμπράττων πάντα τοῖς δεομένοις , καὶ παρέχων ἑαυτὸν εὐπροσήγορον καὶ φιλάνθρωπον ἅπασι .
πλεῖστα δὲ τοῖς στρατιωτικοῖς συνελάμβανε καὶ προῆγε πολλοὺς ἐφ ἡγεμονίας , τὰ μὲν αἰτούμενος ἀπὸ τοῦ αὐτοκράτορος , τὰ δὲ τὸν Οὐίνιον καὶ τοὺς ἀπελευθέρους παρακαλῶν Ἴκελον καὶ Ἀσιατικόν οὗτοι γὰρ ἦσαν ἐν δυνάμει μάλιστα τῶν περὶ τὴν αὐλήν .
ὁσάκις δὲ τὸν Γάλβαν εἱστία , τὴν παραφυλάττουσαν ἀεὶ σπεῖραν ἐδέκαζε χρυσοῦν ἑκάστῳ διανέμων , οἷς τιμᾶν αὐτὸν ἐδόκει καταπολιτευόμενος καὶ δημαγωγῶν τὸ στρατιωτικόν .
ἀλλ οὖν βουλευομένου γε τοῦ Γάλβα περὶ διαδόχου τὸν Ὄθωνα παρεισῆγεν ὁ Οὐίνιος , οὐ δὲ τοῦτο προῖκα πράσσων , ἀλλ ἐπὶ γάμῳ τῆς θυγατρός , ὁμολογίας γενομένης γαμεῖν αὐτὴν τὸν Ὄθωνα παῖδα τοῦ Γάλβα καὶ διάδοχον ἀποδειχθέντα τῆς ἡγεμονίας , ὁ δὲ Γάλβας ἀεὶ μὲν ἦν δῆλος πρὸ τοῦ ἰδίου τὸ κοινὸν τιθέμενος καὶ ζητῶν οὐχ χ αὑτῷ θέσθαι τὸν ἥδιστον , ἀλλὰ Ῥωμαίοις τὸν ὠφελιμώτατον 0 .
δοκεῖ δὲ μη δ ἂν ἐπὶ τοῖς ἰδίοις χρήμασι μόνον ἑλέσθαι τὸν Ὄθωνα κληρονόμον , ἀκόλαστον εἰδὼς καὶ πολυτελῆ καὶ πεντακισχιλίων μυριάδων ὀφλήμασι βεβαπτισμένον .
ὅθεν ἀκούσας τοῦ Οὐινίου σιωπῇ καὶ πρᾴως ὑπερέθετο τὴν διάθεσιν .
ἀποδείξας δ αὑτὸν ὕπατον καὶ συνάρχοντα τὸν Οὐίνιον ἐπίδοξος ἦν ἔτους ἀρχῇ τὸν διάδοχον ἀναγορεύσειν καὶ τὸ στρατιωτικὸν ἡδέως εἶχε τὸν Ὄθωνα παρ ὁντινοῦν ἄλλον ἀναγορευθῆναι .
καταλαμβάνει δ αὐτὸν ἔτι μέλλοντα καὶ βουλευόμενον ἐκραγέντα τὰ Γερμανικά , κοινῇ γὰρ ἅπαντες οἱ στρατευόμενοι τὸν Γάλβαν ἐμίσουν οὐκ ἀποδιδόντα τὴν δωρεάν , ἰδίας δὲ ἐκεῖνοι προφάσεις ἐποιοῦντο Οὐεργίνιόν τε Ῥοῦφον ἀπερριμμένον ἀτίμως καὶ Γαλατῶν τοὺς πολεμήσαντας αὐτοῖς δωρεῶν τυγχάνοντας , ὅσοι δὲ μὴ προσέθεντο Οὐΐνδικι κολαζομένους , ᾧ μόνῳ τὸν Γάλβαν χάριν εἰδέναι καὶ τιμᾶν τεθνηκότα καὶ γεραίρειν δημοσίοις ἐναγισμοῖς , ὡς ὑπ ἐκείνου Ῥωμαίων ἀποδεδειγμένον αὐτοκράτορα 0 .
τοιούτων ἀναφανδὸν ἤδη λόγων ἐν τῷ στρατοπέδῳ περιφερομένων ἐπῆλθεν ἡ νουμηνία τοῦ πρώτου μηνός , ἣν καλάνδας Ἰανουαρίας καλοῦσι ·
τοῦ δὲ Φλάκκου συναγαγόντος αὐτοὺς ἐπὶ τὸν ὅρκον ὃν ἔθος ἐστὶν ὀμνύειν ὑπὲρ τοῦ αὐτοκράτορος , τὰς μὲν εἰκόνας τοῦ Γάλβα προσελθόντες ἀνέτρεψαν καὶ κατέσπασαν , αὐτοὶ δὲ ὀμόσαντες ὑπὲρ συγκλήτου καὶ δήμου Ῥωμαίων διελύθησαν .
εἶτα τοῖς ἡγεμονικοῖς παρίστατο δεδοικέναι τὴν ἀναρχίαν ὡς ἀπόστασιν 0 .
λέγει δέ τις ἐν αὐτοῖς ·
τί πάσχομεν , ὦ συστρατιῶται , μή τ ἄλλον ἡγεμόνα ποιούμενοι μή τε τὸν νῦν ὄντα φυλάττοντες , ὥσπερ οὐ Γάλβαν , ἀλλ ὅλως ἄρχοντα καὶ τὸ ἄρχεσθαι φεύγοντες 0 ;
φλάκκον μὲν οὖν Ὁρδεώνιον οὐδὲν ἄλλο ἢ σκιὰν ὄντα Γάλβα καὶ εἴδωλον ἐατέον , ἡμέρας δὲ μιᾶς ὁδὸν ἀφέστηκεν ἡμῶν Οὐϊτέλλιος , ὁ τῆς ἑτέρας Γερμανίας ἡγούμενος , πατρός τε τιμητοῦ καὶ τρὶς ὑπάτου γενομένου καὶ Κλαυδίῳ Καίσαρι τρόπον τινὰ συνάρξαντος , αὐτός τε τὴν λοιδορουμένην ὑπ ἐνίων πενίαν δεῖγμα λαμπρὸν ἔχων χρηστότητος καὶ μεγαλοφροσύνης , φέρε , τοῦτον ἑλόμενοι δείξωμεν ἀνθρώποις πᾶσιν ὡς Ἰβήρων καὶ Λυσιτανῶν ἀμείνους ἐσμὲν αὐτοκράτορα αἱρεῖσθαι .
ταῦτα τῶν μὲν ἤδη προσιεμένων , τῶν δ οὐ προσιεμένων , εἷς ὑπεξελθὼν σημαιοφόρος ἀπήγγειλε τῷ Οὐϊτελλίῳ νυκτός , ἑστιωμένων πολλῶν παρ αὐτῷ .
τοῦ δὲ λόγου διαπεσόντος εἷς τὰ στρατεύματα πρῶτος Φάβιος Οὐάλης , ἡγεμὼν ἑνὸς τάγματος , τῇ ὑστεραίᾳ μετὰ ἱππέων συχνῶν ἐλάσας αὐτοκράτορα τὸν Οὐϊτέλλιον προσεῖπεν .
ὁ δὲ τὰς μὲν ἔμπροσθεν ἡμέρας ἐδόκει διωθεῖσθαι καὶ ἀναδύεσθαι , τὸ μέγεθος τῆς ἀρχῆς φοβούμενος , τότε δέ φασιν οἴνου διάπλεων καὶ τροφῆς ὄντα μεσημβρινῆς προελθεῖν καὶ ὑπακοῦσαι Γερμανικὸν ὄνομα θεμένων αὐτῷ , τὸ δὲ Καίσαρος οὐ προσδεξάμενον .
εὐθὺς δὲ καὶ τὸ μετὰ Φλάκκου στράτευμα τοὺς καλοὺς ἐκείνους καὶ δημοκρατικοὺς εἷς σύγκλητον ὅρκους ἀφέντες ὤμοσαν Οὐϊτελλίῳ τῷ αὐτοκράτορι ποιήσειν τὸ προστασσόμενον .
οὕτω μὲν ἀνηγορεύθη Οὐϊτέλλιος αὐτοκράτωρ ἐν Γερμανίᾳ .
πυθόμενος δὲ τὸν ἐκεῖ νεωτερισμὸν ὁ Γάλβας οὐκέτι τὴν εἰσποίησιν ἀνεβάλλετο .
γινώσκων δὲ τῶν φίλων ἐνίους μὲν ὑπὲρ Δολοβέλλα , τοὺς δὲ πλείστους ὑπὲρ Ὄθωνος ἀρχαιρεσιάζοντας , ὧν οὐδέτερον ἐδοκίμαζεν αὐτός , ἄφνω μηδὲν προειπὼν μετεπέμψατο Πείσωνα , Κράσσου καὶ Σκριβωνίας ἔκγονον , οὓς Νέρων ἀνῃρήκει , νεανίαν ἐν τῇ πρὸς πᾶσαν ἀρετὴν εὐφυΐᾳ τὸ κόσμιον καὶ αὐστηρὸν ἐμφανέστατα ἔχοντα ·
καὶ κατέβαινεν εἰς τὸ στρατόπεδον ἐκεῖνον ἀποδείξων Καίσαρα καὶ διάδοχον .
καίτοι μεγάλαι μὲν εὐθὺς ἐξιόντι διοσημίαι παρηκολούθουν , ἀρξαμένου δὲ τὰ μὲν λέγειν ἐν τῷ στρατοπέδῳ , τὰ δὲ ἀναγινώσκειν , τοσαυτάκις ἐβρόντησε καὶ κατήστραψε , καὶ τοσοῦτος ὄμβρος καὶ ζόφος ἐξεχύθη εἰς τὸ στρατόπεδον καὶ τὴν πόλιν , ὡς κατάδηλον εἶναι μὴ προσιέμενον μη δὲ ἐπαινοῦν τὸ δαιμόνιον γινομένην οὐκ ἐπ ἀγαθῷ τὴν εἰσποίησιν .
ἦν δὲ καὶ τὰ τῶν στρατιωτῶν ὕπουλα καὶ σκυθρωπὰ μη δὲ τότε δωρεᾶς αὐτοῖς δοθείσης .
τοῦ δὲ Πείσωνος οἱ παρόντες ἐθαύμασαν τῇ τε φωνῇ τεκμαιρόμενοι καὶ τῷ προσώπῳ τὸ τηλικαύτην χάριν ἀνεμπλήκτως , οὐ μὴν ἀναισθήτως δεχόμενον , ὥσπερ αὖ τοῦ Ὄθωνος ἐπεφαίνετο πολλὰ σημεῖα τῇ μορφῇ πικρῶς καὶ σὺν ὀργῇ τῆς ἐλπίδος τὴν ἀπότευξιν φέροντος , ἧς πρῶτος ἀξιωθεὶς καὶ τοῦ τυχεῖν ἐγγυτάτω γενόμενος τὸ μὴ τυχεῖν ἐποιεῖτο σημεῖον ἔχθους ἅμα καὶ κακονοίας τοῦ Γάλβα πρὸς αὐτόν .
ὅθεν οὐ δὲ ἄφοβος ἦν περὶ τοῦ μέλλοντος , ἀλλὰ καὶ τὸν Πείσωνα δεδιὼς καὶ τὸν Γάλβαν προβαλλόμενος καὶ τῷ Οὐινίῳ χαλεπαίνων ἀπῄει πολλῶν παθῶν πλήρης , οὐ δὲ γὰρ τὸ ἐλπίζον ἐκλιπεῖν οὐ δὲ ἀπαγορεῦσαι παντάπασιν εἴων οἱ περὶ αὐτὸν ὄντες ἀεὶ μάντεις καὶ Χαλδαῖοι , εἰς τὰ μάλιστα δὲ Πτολεμαῖος ἰσχυριζόμενος τῷ προειπεῖν πολλάκις ὡς οὐκ ἀποκτενεῖ Νέρων αὐτόν , ἀλλὰ τεθνήξεται πρότερος , αὐτὸς δὲ περιέσται καὶ ἄρξει Ῥωμαίων ἐκεῖνο γὰρ ἀληθὲς ἀποδείξας ἠξίου μη δὲ ταῦτα ἀπελπίζειν ·
οὐχ ἥκιστα δ οἱ συναχθόμενοι κρύφα καὶ συνεπιστένοντες ὡς ἀχάριστα πεπονθότι .
πλεῖστοι δὲ τῶν περὶ Τιγελλῖνον καὶ Νυμφίδιον ἐν τιμῇ γεγονότων ἀπερριμμένοι τότε καὶ ταπεινὰ πράττοντες ἐφθείροντο πρὸς αὐτὸν καὶ συνηγανάκτουν καὶ παρώξυνον .
ἐν δὲ τούτοις Οὐετούριος καὶ Βάρβιος , ὁ μὲν ὀπτίων , ὁ δὲ τεσσεράριος 0 1 ·
οὕτω γὰρ καλοῦνται οἱ διαγγέλων καὶ διοπτήρων ὑπηρεσίας τελοῦντες .
μεθ ὧν Ὄθωνος ἀπελεύθερος Ὀνόμαστος ἐπιφοιτῶν τοὺς μὲν ἀργυρίῳ , τοὺς δὲ ἐλπίσι διέφθειρεν ἤδη σαθροὺς ὄντας καὶ δεομένους προφάσεως 0 .
οὐ γὰρ ἦν ἡμερῶν τεσσάρων ἔργον ὑγιαίνοντος στρατοπέδου μεταστῆσαι πίστιν , ὅσαι μεταξὺ τῆς εἰσποιήσεως ἐγένοντο καὶ τῆς σφαγῆς , ἕκτῃ γὰρ ἀνῃρέθησαν , ἣν ἄγουσι Ῥωμαῖοι πρὸ δεκαοκτὼ καλανδῶν Φεβρουαρίων .
ἐκείνῃ γὰρ ἕωθεν εὐθὺς ὁ μὲν Γάλβας ἔθυεν ἐν Παλατίῳ τῶν φίλων παρόντων , ὁ δὲ θύτης Ὀμβρίκιος ἅμα τῷ λαβεῖν εἰς τὰς χεῖρας τοῦ ἱερείου τὰ σπλάγχνα καὶ προσιδεῖν οὐ δι αἰνιγμῶν , ἀλλ ἄντικρυς ἔφη σημεῖα μεγάλης ταραχῆς , καὶ μετὰ δόλου κίνδυνον ἐκ κεφαλῆς ἐπικείμενον τῷ αὐτοκράτορι , μονονουχὶ τὸν Ὄθωνα τοῦ θεοῦ χειρὶ ληπτὸν παραδιδόντος .
παρῆν γὰρ ὄπισθεν τοῦ Γάλβα , καὶ προσεῖχε τοῖς λεγομένοις καὶ δεικνυμένοις ὑπὸ τοῦ Ὀμβρικίου .
θορυβουμένῳ δὲ αὐτῷ καὶ χρόας ἀμείβοντι παντοδαπὰς ὑπὸ δέους παραστὰς Ὀνόμαστος ἀπελεύθερος ἥκειν ἔφη καὶ περιμένειν αὐτὸν οἴκοι τοὺς ἀρχιτέκτονας , ἦν δὲ σύμβολον καιροῦ , πρὸς ὃν ἔδει ἀπαντῆσαι τὸν Ὄθωνα τοῖς στρατιώταις .
εἰπὼν οὖν , ὅτι παλαιὰν ἐωνημένος οἰκίαν βούλεται τὰ ὕποπτα δεῖξαι τοῖς πωληταῖς , ἀπῆλθε , καὶ διὰ τῆς Τιβερίου καλουμένης οἰκίας καταβὰς ἐβάδιζεν εἰς ἀγοράν , οὗ χρυσοῦς εἱστήκει κίων , εἰς ὃν αἱ τετμημέναι τῆς Ἰταλίας ὁδοὶ πᾶσαι τελευτῶσιν .
ἐνταῦθα τοὺς πρώτους ἐκδεξαμένους αὐτὸν καὶ προσειπόντας αὐτοκράτορά φασι μὴ πλείους τριῶν καὶ εἴκοσι γενέσθαι , διό , καίπερ οὐ κατὰ τὴν τοῦ σώματος μαλακίαν καὶ θηλύτητα τῇ ψυχῇ διατεθρυμμένος , ἀλλὰ ἰταμὸς ὢν πρὸς τὰ δεινὰ καὶ ἄτρεπτος , ἀπεδειλίασεν .
οἱ δὲ παρόντες οὐκ εἴων , ἀλλὰ τοῖς ξίφεσι γυμνοῖς περιϊόντες αὐτοῦ τὸ φορεῖον ἐκέλευον αἴρεσθαι , παραφθεγγομένου πολλάκις ἀπολωλέναι καὶ τοὺς φορειαφόρους ἐπιταχύνοντος .
ἐξήκουον γὰρ ἔνιοι θαυμάζοντες μᾶλλον ἢ ταραττόμενοι διὰ τὴν ὀλιγότητα τῶν ἀποτετολμημένων , φερομένῳ δὲ οὕτω δι ἀγορᾶς ἀπήντησαν ἕτεροι τοσοῦτοι , καὶ πάλιν κατὰ τρεῖς καὶ τέτταρας ἄλλοι προσεπέλαζον .
εἶτα συνανέστρεφον ἅπαντες ἀνακαλούμενοι Καίσαρα καὶ γυμνὰ τὰ ξίφη προϊσχόμενοι .
τῶν δὲ χιλιάρχων ὁ τὴν φυλακὴν ἔχων τοῦ στρατοπέδου Μαρτίαλις , ὥς φασι , μὴ συνειδώς , ἐκπλαγεὶς δὲ τῷ ἀπροσδοκήτῳ καὶ φοβηθεὶς ἐφῆκεν εἰσελθεῖν .
γενομένῳ δὲ ἐντὸς οὐδεὶς ἀντέπεσεν .
οἱ γὰρ ἀγνοοῦντες τὰ πραττόμενα τοῖς εἰδόσι καὶ συνεστῶσιν ἐκ παρασκευῆς ἐμπεριεχόμενοι καθ ἕνα καὶ δύο σποράδες , ὑπὸ δέους τὸ πρῶτον , εἶτα πεισθέντες ἐπηκολούθησαν .
εἰς δὲ τὸ Παλάτιον εὐθὺς μὲν ἀπηγγέλη τῷ Γάλβᾳ παρόντος ἔτι τοῦ θύτου καὶ τῶν ἱερῶν ἐν χερσὶν ὄντων , ὥστε καὶ τοὺς πάνυ πρὸς τὰ τοιαῦτα δυσπειθῶς καὶ ἀτενῶς ἔχοντας ἐκπλήττεσθαι καὶ θαυμάζειν τὸ θεῖον ὄχλου δὲ παντοδαποῦ συρρέοντος ἐξ ἀγορᾶς , αὐτῷ μὲν Οὐίνιος καὶ Λάκων καὶ τῶν ἀπελευθέρων ἔνιοι γυμνὰ τὰ ξίφη προϊσχόμενοι παρέστησαν , ὁ δὲ Πείσων προελθὼν τοῖς φυλάττουσι τὴν αὐλὴν δορυφόροις ἐνετύγχανε .
τοῦ δ Ἰλλυρικοῦ τάγματος ἐν τῇ καλουμένῃ παστάδι Βιψανίᾳ στρατοπεδεύοντος ἀπεστάλη Μάριος Κέλσος , ἀνὴρ ἀγαθός , προκαταληψόμενος .
βουλευομένου δὲ τοῦ Γάλβᾳ προελθεῖν , καὶ Οὐινίου μὲν οὐκ ἐῶντος , Κέλσου δὲ καὶ Λάκωνος παρορμώντων καὶ σφοδρότερον τοῦ Οὐινίου καθαπτομένων , θροῦς διῆλθε πολὺς ὡς ἀνῃρημένου τοῦ Ὄθωνος ἐν τῷ στρατοπέδῳ ·
καὶ μετὰ μικρὸν ὤφθη Ἰούλιος Ἄττικος τῶν οὐκ ἀσήμων ἐν τοῖς δορυφόροις στρατευόμενος γυμνῷ τῷ ξίφει προσφερόμενος καὶ βοῶν ἀνῃρηκέναι τὸν Καίσαρος πολέμιον ὠσάμενος δὲ διὰ τῶν προεστώτων ἔδειξε τῷ Γάλβᾳ τὸ ξίφος ᾑμαγμένον .
ὁ δὲ βλέψας πρὸς αὐτόν , τίς σε , εἶπεν , ἐκέλευσε ;
τοῦ δὲ ἀνθρώπου τὴν πίστιν εἰπόντος καὶ τὸν ὅρκον ὃν ὤμοσε , καὶ τοῦ πλήθους ἐπιβοῶντος ὡς εὖ , καὶ κροτοῦντος , ἐμβὰς εἰς τὸ φορεῖον ἐκομίζετο τῷ τε Διῒ θῦσαι καὶ φανῆναι τοῖς πολίταις βουλόμενος .
ἐμβαλόντος δὲ εἰς τὴν ἀγοράν , ὥσπερ τροπαία πνεύματος , ἀπήντησε φήμη κρατεῖν τὸν Ὄθωνα τοῦ στρατεύματος 0 .
οἷα δὲ ἐν πλήθει τοσούτῳ , τῶν μὲν ἀναστρέφειν , τῶν δὲ προϊέναι , τῶν δὲ θαρρεῖν , τῶν δὲ ἀπιστεῖν βοώντων , καὶ τοῦ φορείου , καθάπερ ἐν κλύδωνι , δεῦρο κ ἀκεῖ διαφερομένου καὶ πυκνὸν ἀπονεύοντος , ἐφαίνοντο πρῶτον ἱππεῖς , εἶτα ὁπλῖται διὰ τῆς Παύλου βασιλικῆς προσφερόμενοι , μιᾷ φωνῇ μέγα βοῶντες ἐκποδὼν ἵστασθαι τὸν ἰδιώτην 0 1 2 .
τῶν μὲν οὖν πολλῶν δρόμος ἦν , οὐ φυγῇ σκιδναμένων , ἀλλ ἐπὶ τὰς στοὰς καὶ τὰ μετέωρα τῆς ἀγορᾶς , ὥσπερ θέαν καταλαμβανόντων .
ἀτιλλίου δὲ Βεργελίωνος εἰκόνα Γάλβᾳ προσουδίσαντος , ἀρχὴν τοῦ πολέμου ποιησάμενοι περιηκόντισαν τὸ φορεῖον ὡς δὲ οὐκ ἔτυχον αὐτοῦ , προσῆγον ἐσπασμένοις τοῖς ξίφεσιν .
ἤμυνε δὲ οὐδεὶς οὐ δὲ ὑπέστη πλὴν ἑνὸς ἀνδρός , ὃν μόνον ἥλιος ἐπεῖδεν ἐν μυριάσι τοσαύταις ἄξιον τῆς Ῥωμαίων ἡγεμονίας ·
σεμπρώνιος ἦν Δῆνσος ἑκατοντάρχης , οὐδὲν ἰδίᾳ χρηστὸν ὑπὸ Γάλβᾳ πεπονθώς , τῷ δὲ καλῷ καὶ τῷ νόμῳ βοηθῶν προέστη τοῦ φορείου , καὶ τὸ κλῆμα πρῶτον , ᾧ κολάζουσιν ἑκατοντάρχαι τοὺς πληγῶν δεομένους , ἐπαράμενος τοῖς ἐπιφερομένοις ἐβόα καὶ διεκελεύετο φείδεσθαι τοῦ αὐτοκράτορος .
ἔπειτα συμπλεκομένων αὐτῷ σπασάμενος τὸ ξίφος ἠμύνατο πολὺν χρόνον , ἕως τυφθεὶς τὰς ἰγνύας ἔπεσε .
τὸν δέ Γάλβαν , ἀποκλιθέντος τοῦ φορείου περὶ τὸν Κουρτίου καλούμενον λάκκον , ἐκκυλισθέντα τεθωρακισμένον ἔτυπτον ἐπιδραμόντες .
ὁ δὲ τὴν σφαγὴν προτείνας , δρᾶτε , εἶπεν , εἰ τοῦτο τῷ δήμῳ Ῥωμαίων ἄμεινόν ἐστι .
πολλὰς μὲν οὖν ἔλαβε πληγὰς εἴς τε τὰ σκέλη καὶ τοὺς βραχίονας , ἀπέσφαξε δὲ αὐτόν , ὡς οἱ πλεῖστοι λέγουσι , Καμούριός τις ἐκ τοῦ πεντεκαιδεκάτου τάγματος , ἔνιοι δὲ Τερέντιον , οἱ δὲ Λεκάνιον ἱστοροῦσιν , οἱ δὲ Φάβιον Φάβουλον , ὃν καί φασιν ἀποκόψαντα τὴν κεφαλὴν κομίζειν τῷ ἱματίῳ συλλαβόντα , διὰ τὴν ψιλότητα δυσπερίληπτον οὖσαν 0 1 ·
ἔπειτα τῶν σὺν αὐτῷ κρύπτειν οὐκ ἐώντων , ἀλλ ἐκφανῆ πᾶσι ποιεῖν τὴν ἀνδραγαθίαν , περιπείραντα περὶ λόγχην καί ἀναπήλαντα πρεσβύτου πρόσωπον , ἄρχοντός τε κοσμίου καί ἀρχιερέως καί ὑπάτου , δρόμῳ χωρεῖν , ὥσπερ αἱ βάκχαι , πολλάκις μεταστρεφόμενον , καί κραδαίνοντα τὴν λόγχην αἵματι καταρρεομένην 0 .
τὸν δ Ὄθωνα , τῆς κεφαλῆς κομισθείσης , ἀνακραγεῖν λέγουσιν οὐδέν ἐστι τοῦτο , ὦ συστρατιῶται , τὴν Πείσωνός μοι κεφαλὴν δείξατε .
μετ ὀλίγον δὲ ἧκε κομιζομένη τρωθεὶς γὰρ ἔφευγεν ὁ νεανίσκος , καί καταδιωχθεὶς ὑπὸ Μούρκου τινὸς ἀπεσφάγη πρὸς τῷ ἱερῷ τῆς Ἑστίας , ἀπεσφάττετο δὲ καί Οὐίνιος ὁμολογῶν κοινωνὸς γεγονέναι τῆς ἐπὶ τὸν Γάλβαν συνωμοσίας ·
ἐβόα γὰρ ἀποθνήσκειν παρὰ τὴν Ὄθωνος γνώμην .
ἀλλὰ γὰρ καί τούτου τὴν κεφαλὴν ἀποτεμόντες καί Λάκωνος ἐκόμισαν πρὸς τὸν Ὄθωνα δωρεὰς αἰτοῦντες .
ὡς δέ φησιν Ἀρχίλοχος , ἑπτὰ γὰρ νεκρῶν πεσόντων , οὓς ἐμάρψαμεν ποσίν , χίλιοι φονῆες ἐσμέν , οὕτως τότε πολλοὶ τοῦ φόνου μὴ συνεφαψάμενοι , χεῖρας δὲ καί ξίφη καθαιμάσσοντες ἐπεδείκνυντο καὶ δωρεὰς ᾔτουν βιβλία διδόντες τῷ Ὄθωνι .
εἴκοσι γοῦν καί ἑκατὸν εὑρέθησαν ὕστερον ἐκ τῶν γραμματίων , οὓς ὁ Οὐϊτέλλιος ἀναζητήσας ἅπαντας ἀπέκτεινεν .
ἧκε δὲ καί Μάριος Κέλσος εἰς τὴν παρεμβολήν .
καί πολλῶν αὐτοῦ κατηγορούντων ὅτι τοὺς στρατιώτας ἔπειθε τῷ Γάλβᾳ βοηθεῖν , καί τοῦ πλήθους ἀποκτιννύειν βοῶντος , Ὄθων οὐκ ἐβούλετο ·
φοβούμενος δὲ ἀντιλέγειν οὐχ οὕτως ἔφη ταχέως ἀποκτενεῖν αὐτόν ·
εἶναι γὰρ ἃ δεῖ πρότερον ἐκπυθέσθαι παρὰ τοῦ ἀνδρός , ἐκέλευσεν οὖν δήσαντας φυλάττειν , καί παρέδωκε τοῖς μάλιστα πιστευομένοις .
εὐθὺς δὲ βουλὴ συνεκαλεῖτο .
καὶ καθάπερ ἄλλοι γεγονότες ἢ θεῶν ἄλλων γεγονότων συνελθόντες ὤμνυον ὅρκον ὑπὲρ τοῦ Ὄθωνος , ὃν αὐτὸς ὀμόσας οὐκ ἐτήρησε ·
καὶ Καίσαρα καὶ Σεβαστὸν ἀνηγόρευον , ἔτι τῶν νεκρῶν ἀκεφάλων ἐν ταῖς ὑπατικαῖς ἐσθῆσιν ἐρριμμένων ἐπὶ τῆς ἀγορᾶς .
ταῖς δὲ κεφαλαῖς ὡς οὐδὲν εἶχον ἔτι χρῆσθαι , τὴν μὲν Οὐινίου τῇ θυγατρὶ δισχιλίων καὶ πεντακοσίων δραχμῶν ἀπέδοντο , τὴν δὲ Πείσωνος ἡ γυνὴ ἔλαβεν Οὐερανία δεηθεῖσα , τὴν δὲ Γάλβα τοῖς Πατροβίου δούλοις ἐδωρήσαντο .
λαβόντες δὲ ἐκεῖνοι καὶ πάντα τρόπον αἰκισάμενοι καὶ καθυβρίσαντες ἔρριψαν ᾗ τοὺς ὑπὸ τῶν Καισάρων κολαζομένους θανατοῦσιν ὁ δὲ τόπος Σεσσώριον καλεῖται , τὸ δὲ σῶμα τοῦ Γάλβα Πρίσκος Ἑλβίδιος ἀνείλετο , τοῦ Ὄθωνος ἐπιτρέψαντος ἔθαψε δὲ νυκτὸς Ἀργεῖος ἀπελεύθερος .
τοιαῦτα τὰ κατὰ τὸν Γάλβαν , ἄνδρα μή τε γένει μή τε πλούτῳ πολλῶν ἀπολειφθέντα Ῥωμαίων , ὁμοῦ δὲ πλούτῳ καὶ γένει πρωτεύσαντα πάντων τῶν καθ αὑτόν , πέντε αὐτοκρατόρων ἡγεμονίαις ἐμβιώσαντα μετὰ τιμῆς καὶ δόξης , ὥστε τῇ δόξῃ μᾶλλον ἢ τῇ δυνάμει καθελεῖν Νέρωνα 0 1 .
τῶν γὰρ συνεπιτιθεμένων τότε τοὺς μὲν οὐδεὶς ἠξίωσε τῆς ἡγεμονίας , οἱ δὲ ἑαυτοὺς ἀπηξίωσαν , Γάλβας δὲ καὶ κληθεὶς καὶ ὑπακούσας αὐτοκράτωρ καὶ τῇ Οὐΐνδικος ἐμπαρασχὼν ὄνομα τόλμῃ , κίνημα καὶ νεωτερισμὸν αὐτοῦ λεγομένην τὴν ἀπόστασιν ἐποίησε πόλεμον ἐμφύλιον , ἀνδρὸς ἡγεμονικοῦ τυχοῦσαν .
ὅθεν οὐχ ἑαυτῷ τὰ πράγματα λαμβάνειν , ἀλλὰ μᾶλλον ἑαυτὸν οἰόμενος διδόναι τοῖς πράγμασιν , ἄρχειν ἠξίου τῶν ὑπὸ Τιγελλίνου καὶ Νυμφιδίου τετιθασευμένων ὡς Σκηπίων ἦρχε καὶ Φαβρίκιος καὶ Κάμιλλος τῶν τότε Ῥωμαίων .
ὑπερειπόμενος δὲ τῷ γήρᾳ , ἄχρι τῶν ὅπλων καὶ τῶν στρατευμάτων ἄκρατος ἦν καὶ ἀρχαῖος αὐτοκράτωρ , Οὐινίῳ δὲ καὶ Λάκωνι καὶ τοῖς ἀπελευθέροις πάντα τὰ πράγματα πωλοῦσι παρέχων ἑαυτόν , οἷον Νέρων παρεῖχε τοῖς ἀπληστοτάτοις , οὐδένα ποθοῦντα τὴν ἀρχήν , οἰκτείραντας δὲ τοὺς πολλοὺς τὸν θάνατον ἀπέλιπεν .
ὁ δὲ νεώτερος αὐτοκράτωρ ἅμ ἡμέρᾳ προελθὼν εἰς τὸ Καπιτώλιον ἔθυσε ·
καὶ κελεύσας Μάριον Κέλσον ἀχθῆναι πρὸς αὑτὸν ἠσπάσατο καὶ διελέχθη φιλανθρώπως , καὶ παρεκάλεσε τῆς αἰτίας ἐπιλαθέσθαι μᾶλλον ἢ τῆς ἀφέσεως μνημονεύειν 0 .
τοῦ δὲ Κέλσου μή τε ἀγεννῶς ἀποκριναμένου μή τ ἀναισθήτως , ἀλλά φήσαντος αὐτὸ τοῦ τρόπου διδόναι τὸ ἔγκλημα πίστιν , ἐγκεκλῆσθαι γὰρ ὅτι Γάλβᾳ βέβαιον ἑαυτὸν παρέσχεν , ᾧ χάριν οὐδεμίαν ὤφειλεν , ἠγάσθησαν οἱ παρόντες ἀμφοτέρων καὶ τὸ στρατιωτικὸν ἐπῄνεσεν .
ἐν δὲ συγκλήτῳ πολλὰ δημοτικὰ καὶ φιλάνθρωπα διαλεχθείς , ὃν μὲν αὐτὸς ὑπατεύειν χρόνον ἤμελλε , τούτου μέρος ἔνειμεν Οὐεργινίῳ Ῥούφῳ , τοῖς δὲ ἀποδεδειγμένοις ὑπὸ Νέρωνος ἢ Γάλβα πᾶσιν ἐτήρησε τὰς ὑπατείας .
ἱερωσύναις δὲ τοὺς καθ ἡλικίαν προήκοντας ἢ δόξαν ἐκόσμησε .
τοῖς δὲ ἐπὶ Νέρωνος φυγοῦσι καὶ κατελθοῦσιν ἐπὶ Γάλβα συγκλητικοῖς πᾶσιν ἀπέδωκεν ὅσα μὴ πεπραμένα τῶν κτημάτων ἑκάστου ἐξεύρισκεν .
ὅθεν οἱ πρῶτοι καὶ κράτιστοι πεφρικότες πρότερον ὡς οὐκ ἀνδρός , ἀλλά τινος ἢ Ποινῆς ἢ παλαμναίου δαίμονος ἄφνω τοῖς πράγμασιν ἐπιπεπτωκότος , ἡδίους ἐγένοντο ταῖς ἐλπίσι πρὸς τὴν ἠγεμονίαν ὥσπερ διαμειδιῶσαν .
ὁμοῦ δὲ Ῥωμαίους πάντας οὐδὲν εὔφρανεν οὕτως οὐ δὲ ᾠκειώσατο πρὸς αὐτὸν ὡς τὰ περὶ Τιγελλῖνον 0 .
ἐλελήθει μὲν γὰρ ἤδη κολαζόμενος αὐτῷ τῷ φόβῳ τῆς κολάσεως ἣν ὡς χρέος ἀπῄτει δημόσιον ἡ πόλις , καὶ νοσήμασιν ἀνηκέστοις σώματος , αὐτάς τε τὰς ἀνοσίους καὶ ἀρρήτους ἐν γυναιξὶ πόρναις καὶ ἀκαθάρτοις ἐγκυλινδήσεις , αἷς ἔτι προσέσπαιρε δυσθανατοῦντος αὐτοῦ τὸ ἀκόλαστον ἐπιδραττόμενον , ἐσχάτην τιμωρίαν ἐποιοῦντο καὶ πολλῶν ἀντάξια θανάτων οἱ σωφρονοῦντες .
ἠνία δὲ τοὺς πολλοὺς ὅμως τόν ἥλιον ὁρῶν μετὰ τοσούτους καὶ τοιούτους δι αὐτὸν οὐχ ὁρῶντας .
ἔπεμψεν οὖν ἐπ αὐτὸν ὁ Ὄθων εἰς τοὺς περὶ Σινόεσσαν ἀγρούς ·
ἐκεῖ γὰρ διῃτᾶτο , πλοίων παρορμούντων , ὡς φευξόμενος ἀπωτέρω .
καὶ τόν γε πεμφθέντα χρυσίῳ πολλῷ πείθειν ἐπεχείρησε παρεῖναι ·
μὴ πεισθέντι δὲ δῶρα μὲν ἔδωκεν οὐδὲν ἧττον , ἐδεήθη δὲ ὑπομεῖναι ἕως ἂν ἀποξύρηται τό γένειον ·
καὶ λαβὼν αὐτὸς ἑαυτὸν ἐλαιμοτόμησεν .
οὕτω δὲ τῷ δήμῳ τὴν δικαιοτάτην ἡδονὴν ἀποδοὺς ὁ Καῖσαρ , αὐτὸς ἰδίας ἔχθρας οὐδενὶ τοπαράπαν ἐμνησικάκησε , τοῖς δὲ πολλοῖς χαριζόμενος οὐκ ἔφευγε τὸ πρῶτον ἐν τοῖς θεάτροις Νέρων προσαγορεύεσθαι ·
καί τινων εἰκόνας Νέρωνος εἰς τ οὐμφανὲς προθεμένων οὐκ ἐκώλυσε .
κλούβιος δὲ Ῥοῦφος εἰς Ἰβηρίαν φησὶ κομισθῆναι διπλώματα , οἷς ἐκπέμπουσι τοὺς γραμματηφόρους , τὸ τοῦ Νέρωνος θετὸν ὄνομα προσγεγραμμένον ἔχοντα τῷ τοῦ Ὄθωνος .
οὐ μὴν ἀλλὰ τοὺς πρώτους καί κρατίστους αἰσθόμενος ἐπὶ τούτῳ δυσχεραίνοντας ἐπαύσατο .
τοιαύτην δὲ τῆς ἡγεμονίας κατάστασιν αὐτῷ λαμβανούσης , οἱ μισθοφόροι χαλεποὺς παρεῖχον ἑαυτούς , ἀπιστεῖν παρακελευόμενοι καί φυλάττεσθαι καί κολούειν τοὺς ἀξιολόγους , εἴ τ ἀληθῶς φοβούμενοι δι εὔνοιαν , εἴ τε προφάσει χρώμενοι ταύτῃ τοῦ ταράττειν καί πολεμοποιεῖν 0 1 .
κρισπῖνον δὲ πέμψαντος αὐτοῦ τὴν ἑπτακαιδεκάτην σπεῖραν Ὠστίας ἀπάξοντα , κ ἀκείνου νυκτὸς ἔτι συσκευαζομένου καί τὰ ὅπλα ταῖς ἁμάξαις ἐπιτιθέντος , οἱ θρασύτατοι πάντες ἐβόων οὐδὲν ὑγιὲς τὸν Κρισπῖνον ἥκειν διανοούμενον , ἀλλὰ τὴν σύγκλητον ἐπιχειρεῖν πράγμασι νεωτέροις , καὶ τὰ ὅπλα κατὰ Καίσαρος , οὐ Καίσαρι παρακομίζεσθαι .
τοῦ δὲ λόγου πολλῶν ἁπτομένου καί παροξύνοντος , οἱ μὲν ἐπελαμβάνοντο τῶν ἁμαξῶν , οἱ δὲ τοὺς ἐνισταμένους ἑκατοντάρχας δύο καί τὸν Κρισπῖνον αὐτὸν ἀπέκτειναν , πάντες δὲ διασκευασάμενοι καί παρακαλέσαντες ἀλλήλους Καίσαρι βοηθεῖν ἤλαυνον εἰς τὴν Ῥώμην καί πυθόμενοι παρ αὐτῷ δειπνεῖν ὀγδοήκοντα συγκλητικούς , ἐφέροντο πρὸς τὰ βασίλεια , νῦν καιρὸν εἶναι λέγοντες ἐν τ αὐτῷ πάντας ἀνελεῖν τοὺς Καίσαρος πολεμίους .
ἡ μὲν οὖν πόλις ὡς αὐτίκα διαρπαγησομένη θόρυβον εἶχε πολύν , ἐν δὲ τοῖς βασιλείοις ἦσαν διαδρομαί , καί τὸν Ὄθων α δεινὴ κατελάμβανεν ἀπορία .
φοβούμενος γὰρ ὑπὲρ τῶν ἀνδρῶν αὐτὸς ἦν φοβερὸς ἐκείνοις , καί πρὸς αὑτὸν ἀνηρτημένους ἑώρα ταῖς ὄψεσιν ἀναύδους καί περιδεεῖς , ἐνίους καί μετὰ γυναικῶν ἥκοντας ἐπὶ τὸ δεῖπνον .
ἅμα δὲ τοὺς ἐπάρχους ἀπέστελλε τοῖς στρατιώταις διαλέγεσθαι καί πραΰνειν κελεύσας , ἅμα δὲ τοὺς κεκλημένους ἄνδρας ἀναστήσας καθ ἑτέρας θύρας ἀφῆκε ·
καί μικρὸν ἔφθησαν ὑπεκφυγόντες , διὰ τῶν μισθοφόρων ὠθουμένων εἰς τὸν ἀνδρῶνα καί πυνθανομένων τί γεγόνασιν οἱ Καίσαρος πολέμιοι .
τότε μὲν οὖν ὀρθὸς ἀπὸ τῆς κλίνης πολλὰ παρηγορήσας καί δεηθεὶς καί μη δὲ δακρύων φεισάμενος μόλις ἀπέπεμψεν αὐτούς ·
τῇ δ ὑστεραίᾳ δωρησάμενος ἅπαντας κατ ἄνδρα χιλίαις καί διακοσίαις καί πεντήκοντα δραχμαῖς εἰσῆλθεν εἰς τὸ στρατόπεδον , καί τὸ μὲν πλῆθος ἐπῄνεσεν , ὡς πρὸς αὐτὸν εὔνουν καί πρόθυμον , ὀλίγους δέ τινας οὐκ ἐπ ἀγαθῷ φήσας ὑποικουρεῖν , διαβάλλοντας αὐτοῦ τὴν μετριότητα καί τὴν ἐκείνων εὐστάθειαν , ἠξίου συναγανακτεῖν καί συγκολάζειν .
ἐπαινούντων δὲ πάντων καί κελευόντων , δύο μόνους παραλαβών , οἷς οὐδεὶς ἔμελλεν ἄχθεσθαι κολασθεῖσιν , ἀπηλλάγη .
ταῦτα οἱ μὲν ἀγαπῶντες ἤδη καὶ πιστεύοντες ἐθαύμαζον τὴν μεταβολήν , οἱ δ ἀναγκαῖα πολιτεύματα πρὸς τὸν καιρὸν ἡγοῦντο , δημαγωγοῦντος αὐτοῦ διὰ τὸν πόλεμον .
ἤδη γὰρ ἠγγέλλετο βεβαίως Οὐϊτέλλιος ἀξίωμα καὶ δύναμιν αὐτοκράτορος ἀνειληφώς ·
καὶ πτεροφόροι συνεχῶς ἐφοίτων ἀεί τι προσχωρεῖν ἐκείνῳ φράζοντες , ἕτεροι δὲ τὰ Παννονικὰ καὶ τὰ Δαλματικὰ καὶ τὰ περὶ Μυσίαν στρατεύματα δηλοῦντες ᾑρῆσθαι μετὰ τῶν ἡγεμόνων Ὄθωνα .
ταχὺ δὲ ἀφίκετο καὶ παρὰ Μουκιανοῦ γράμματα καὶ παρὰ Οὐεσπεσιανοῦ φίλια , τοῦ μὲν ἐν Συρίᾳ , τοῦ δὲ ἐν Ἰουδαίᾳμεγάλας δυνάμεις ἐχόντων , ὑφ ὧν ἐπαιρόμενος ἔγραψεν Οὐϊτελλίῳ παραινῶν στρατιωτικὰ φρονεῖν , ὡς χρήματα πολλὰ δώσοντος αὐτοῦ καὶ πόλιν , ἐν ᾗ βιώσεται ῥᾷστον καὶ ἥδιστον βίον μεθ ἡσυχίας .
ἀντέγραψε δὲ κ ἀκεῖνος αὐτῷ κατειρωνευόμενος ἡσυχῆ πρῶτον ἐκ δὲ τούτου διερεθιζόμενοι πολλὰ βλάσφημα καὶ ἀσελγῆ χλευάζοντες ἀλλήλοις ἔγραφον , οὐ ψευδῶς μέν , ἀνοήτως δὲ καὶ γελοίως θατέρου τὸν ἕτερον ἃ προσῆν ἀμφοτέροις ὀνείδη λοιδοροῦντος .
ἀσωτίας γὰρ καὶ μαλακίας καὶ ἀπειρίας πολέμων καὶ τῶν πρόσθεν ἐπὶ πενίᾳ χρεῶν πλήθους ἔργον ἦν εἰπεῖν ὁποτέρῳ μεῖον αὐτῶν μέτεστι .
σημείων δὲ καὶ φαντασμάτων πολλῶν λεγομένων , τὰ μὲν ἄλλα φήμας ἀδεσπότους καὶ ἀμφιβόλους εἶχεν , ἐν δὲ Καπιτωλίῳ Νίκης ἐφεστώσης ἅρματι τὰς ἡνίας πάντες εἶδον ἀφειμένας ἐκ τῶν χειρῶν , ὥσπερ κρατεῖν μὴ δυναμένης , καὶ τὸν ἐν μεσοποταμίᾳ νήσῳ Γαΐου Καίσαρος ἀνδριάντα μή τε σεισμοῦ γεγονότος μή τε πνεύματος ἀφ ἑσπέρας μεταστραφέντα πρὸς τὰς ἀνατολάς ·
ὅ φασι συμβῆναι περὶ τὰς ἡμέρας ἐκείνας ἐν αἷς οἱ περὶ Οὐεσπεσιανὸν ἐμφανῶς ἤδη τῶν πραγμάτων ἀντελαμβάνοντο .
καὶ τὸ περὶ τὸν Θύμβριν δὲ σύμπτωμα σημεῖον ἐποιοῦντο οἱ πολλοὶ μοχθηρόν .
ἦν μὲν γὰρ ὥρα περὶ ἣν μάλιστα οἱ ποταμοὶ πλήθουσιν , ἀλλ οὔπω τοσοῦτος ἤρθη πρότερον , οὐ δὲ ἀπώλεσε τοσαῦτα καὶ διέφθειρεν , ὑπερχυθεὶς καὶ κατακλύσας πολὺ μέρος τῆς πόλεως , πλεῖστον δὲ ἐν ᾧ τὸν ἐπὶ πράσει διαπωλοῦσι σῖτον , ὡς δεινὴν ἀπορίαν ἡμερῶν συχνῶν κατασχεῖν 0 .
ἐπεὶ δὲ τὰς Ἄλπεις κατέχοντες ἤδη προσηγγέλλοντο Κεκίνας καὶ Οὐάλης Οὐϊτελλίῳ στρατηγοῦντες , ἐν Ῥώμῃ Δολοβέλλας , εὐπατρίδης ἀνήρ , ὑποψίαν παρεῖχε τοῖς μισθοφόροις νεώτερα φρονεῖν .
ἐκεῖνον μὲν οὖν , εἴ τε αὐτὸν εἴ τε ἄλλον δεδοικώς , εἰς πόλιν Ἀκύνιον παρέπεμψε παραθαρρύνας 0 1 .
καταλέγων δὲ τῶν ἐν τέλει συνεκδήμους ἔταξεν ἐν τούτοις καὶ Λεύκιον τὸν Οὐϊτελλίου ἀδελφόν , οὔ τε προσθεὶς οὐδὲν οὔ τε ἀφελὼν ἧς εἶχε τιμῆς .